SEBUAH SIRI NETFLIX
Penjara Pusat Nicosia di Republik Cyprus.
Dahulu reputasinya menggerunkan…
- Mari sini. - …dengan pengawal kejam.
Ya.
Mereka nak lemahkan semangat kami.
Silap sikit, dipukul atau diasingkan.
Saya ingat saya akan mati.
Adakah banduan dipukul secara fizikal?
Setiap hari.
Tetapi pengarah baru yang berkarisma telah mengambil alih…
Kami sayang awak, Anna!
…dan dia mendakwa telah mengubah penjara penuh kontroversi ini.
Anda jadikan saya lebih baik.
Apa yang berlaku?
Saya akan habiskan seminggu dikurung di penjara
yang tak seperti penjara lain yang saya pernah kunjungi…
Mereka nyanyi apa?
Mereka kata "Anna, Ratu Penjara".
…untuk mengetahui keberkesanan
pendekatan baru yang radikal ini kepada pemulihan.
Otak kamu dibasuh.
Saya rasa macam ahli keluarga.
Ini bukan kali pertama saya dipenjarakan.
Nama saya Raphael Rowe.
Saya disabitkan membunuh di UK walaupun tidak bersalah
dan dihukum penjara seumur hidup tanpa parol.
Saya ambil masa 12 tahun untuk bersihkan nama saya.
Kini saya mengelilingi dunia untuk mengetahui hakikat kehidupan
di penjara paling dahsyat di dunia.
Nicosia, ibu negara Republik Cyprus.
Pulau Mediterranean ini terletak dekat dengan Afrika Utara dan Timur Tengah.
HARI PERTAMA
Saya digari dan duduk di tempat duduk belakang van penjara
dalam perjalanan ke Penjara Pusat Cyprus
yang mempunyai reputasi sebagai salah satu penjara paling kejam di Eropah.
Tempat yang dahulunya enggan benarkan pemeriksa masuk
disebabkan oleh kejadian yang berlaku di sana.
Sebelum kepimpinan baru mengambil alih,
ada banyak laporan tentang banduan yang dibelasah teruk oleh pengawal
dan dakwaan yang pengawal membiarkan banduan yang lebih muda
dirogol banduan yang lebih tua.
Semasa satu tempoh tragik,
enam banduan bunuh diri dalam masa kurang setahun.
Saya dengar pengarah baru datang dan ubah tempat ini.
Banduan tak lagi dibelasah dengan kejam.
Saya akan siasat kebenarannya.
Pengarah baru mengambil alih sejak lewat 2014,
tapi ramai dalam kalangan 350 pengawalnya
pernah bekerja di sini bawah kepimpinan lama.
- Nama awak? - Raphael.
Anjing itu akan periksa awak. Okey?
Tolong ikut saya. Lalu di bawahnya. Mari sini.
Ikut saya untuk diperiksa.
Buka mulut.
Berapa lama awak jadi pengawal di penjara ini?
Sejak 17 tahun lalu,
- Saya, 28 tahun. - Dua puluh lapan.
Dulu ia ada rejim kejam dan banduan selalu dipukul.
Kamu ada di sini semasa reputasi itu wujud.
Dulu kami tak hormati orang.
Keganasan wujud di penjara.
Kenapa ia begitu sebelum ini?
Saya rasa, tuan…
Ini bukan masanya untuk jelaskan kepada awak.
Awak akan lihat sendiri.
Okey, mari.
Sebelum banduan baru dibawa ke sel mereka,
semuanya akan menjalani temu bual mendalam.
Sila duduk. Helo, nama saya Nikki.
Selamat datang.
Saya akan buat temu bual.
Awak ada kemahiran profesional?
Saya wartawan.
Awak guna dadah atau bahan lain?
Tidak.
- Awak ada bakat? Ada hobi? - Sukan.
Kami ada banyak aktiviti sukan.
- Semua banduan lalui proses ini? - Ya, semua orang.
Apa yang kamu nak tahu tentang banduan?
Apa-apa saja yang bantu atau bimbing kami untuk tahu keperluan awak.
Kemahiran awak akan diproses, jadi awak akan diberi kerja nanti.
Awak pengawal biasa, ahli psikologi, pekerja sosial?
Saya pegawai penjara, tapi dilatih untuk buat begini.
Saya ada ijazah Undang-undang dan Kaji Jenayah.
Ikut saya.
Saya diberi banyak kelengkapan dandanan diri berjenama.
Syampu, perapi, ubat gigi, berus gigi, pisau cukur.
Semua yang awak perlukan.
- Semua banduan dapat? - Ya, mestilah.
Cadar baru yang rata dan licin.
Proses ini agak mengejutkan saya.
Pondok telefon dibuka dari pukul 8 pagi
hingga 8:30 malam, okey?
Boleh guna telefon semasa itu?
Ya, bila-bila, sebanyak mana pun.
Saya bayar atau penjara tanggung?
Saya akan beri awak kad prabayar sekarang.
Gila.
Ada apa-apa awak nak tanya atau bincang?
Tak, terima kasih.
Nampaknya tempat ini sangat berbeza daripada jangkaan saya semasa tiba tadi.
Jika saya abaikan tembok konkrit setinggi enam meter dan kawat berduri,
saya hampir rasa dialu-alukan di sini.
Kemudian saya nampak sesuatu yang biasanya ada di lobi hotel.
Ada piano air pancut yang mainkan muzik.
Apa tujuannya di penjara kawalan maksimum?
Untuk buat orang di sini rasa tenang.
- Ia dimainkan sepanjang hari? - Ya, idea seorang banduan.
Proses kemasukan saya
dan cara mereka cakap dengan saya amat berperikemanusiaan.
Saya diberi barang-barang untuk sel saya.
Saya dengar air pancut mainkan muzik.
Dibandingkan dengan penjara lain, yang ini pasti menarik.
Penjara ini menempatkan 800 banduan di 17 sayap.
Saya dibawa untuk berjumpa rakan sel baru di Sayap 2A
yang menempatkan 100 banduan.
- Helo, Phaethon. - Helo.
- Ini Raph.
- Raph, ini teman sebilik awak. - Gembira bertemu awak.
- Ini sel awak. - Phaethon akan bantu.
Okey.
Ini Phaethon. Ini kali kedua dia dipenjarakan di sini.
Kali pertama kerana rompakan bersenjata,
kali ini lapan tahun kerana melakukan fraud.
Saya di dalam sel.
- Ya. - Ini sel kita.
Dengar sini, ini bukan Hilton.
- Betul. - Ini penjara.
Tapi awak berada di tempat yang mementingkan masa depan awak.
Saya agak keliru dengan proses kemasukan.
Cara pengawal mengalu-alukan saya buat saya lebih sedap hati.
Apabila masuk penjara, kita bersiap sedia.
Kemudian saya nampak air pancut muzik dan sebagainya.
Ia buat saya garu kepala dan fikir…
"Apa yang berlaku?"
Itulah cara di sini.
Falsafah pengarahnya,
budaya dan perubahan yang dia bawa sejak beberapa tahun lalu…
Ini kali kedua saya dipenjarakan, sebenarnya.
Bila kali pertama awak masuk penjara? Tahun?
April 2008 hingga hujung 2011.
Mereka kata dalam tempoh itu ramai banduan
dipukul oleh pegawai penjara.
Betulkah?
Betul.
Saya tak suka cakap begitu kerana staf pun lebih kurang sama.
Air kurang, makanan kurang, hukuman banyak.
Mereka nak lemahkan semangat kami.
Saya nampak orang gantung diri.
- Orang gantung diri? - Dia lelaki Parsi.
Selepas lima tahun setengah, dia jadi gila.
Kami jumpa dia begitu pada waktu pagi.
- Tergantung. - Ya.
- Bunuh diri. - Selang sebilik dari saya.
- Salah seorang daripada enam. - Ya, yang bunuh diri. Dahsyat.
Menarik rasanya jumpa rakan sel saya.
Dia nampak baik dan buat saya rasa sangat dialu-alukan.
Dia ada di sini ketika tempat ini masih kejam.
Tapi yang sangat menariknya,
pengawal penjara yang membelasah banduan
masih ada di sini,
dan dia perlu pandang mata mereka
yang pukul atau layan dia dengan teruk.
Menarik untuk lihat hubungannya dengan mereka sekarang
kerana saya takkan maafkan pegawai penjara
yang memukul saya suka-suka kerana saya lemah.
Saya selalu kena di penjara.
Saya tak boleh lupa kerana kejadian begitu tinggalkan parut fizikal dan mental.
HARI KEDUA
Banduan di sini dibebaskan dari sel pada pukul 6 pagi
dan dibenarkan keluar dari blok pada pukul 7.
Mereka bebas bergerak hingga pukul 5 petang.
Saya masih cuba nak faham tempat ini.
Tiada banduan di sini pakai baju seragam.
Banduan baru selalunya diberi uniform.
Identiti kita ditinggalkan di pagar.
Di sini, banduan ada pakaian sendiri,
jadi mereka masih boleh kekalkan identiti mereka.
Itu disengajakan untuk tunjukkan kemanusiaan mereka.
Saya masih sedar bahawa ada lelaki yang amat berbahaya,
selain pencuri, penagih dadah.
Tempat ini dipenuhi segala jenis penjenayah
dan ini masih penjara kawalan maksimum.
Memandangkan banduan boleh luangkan banyak masa di luar,
saya sangka akan lihat lebih ramai orang, tetapi diberitahu yang ini hari istimewa.
Ada apa di sini hari ini?
Hari ini ada permainan bingo.
Ini kali kelima ia diadakan.
- Biasanya, kami… - Bingo?
Bingo.
Ada bingo, percaya atau tidak.
Untuk kami dan juga banduan wanita.
Okey.
Tujuh puluh tiga…
Tujuh puluh tiga.
Tujuh puluh lima. Kita ada pemenang.
Jadi, mereka banduan wanita?
- Ya. - Di mana mereka tinggal?
Ada blok lain, dipanggil Blok 3. Wanita tinggal di sana.
Wanita dan lelaki diasingkan?
Seratus peratus.
Jadi, ini hari istimewa. Kamu boleh tengok wanita.
Percayalah, kadangkala mereka lebih teruja.
Saya percaya.
Dua puluh tiga.
Saya tak sangka jumpa wanita di dewan ini.
Biar saya periksa nombor saya, manalah tahu saya menang.
Tapi saya main bingo di penjara.
Boleh menang hadiah, tilam, cadar, gula-gula dan hadiah lain.
Termasuklah TV skrin pipih.
Saya tak pernah tengok sesuatu seperti ini.
Orang yang baru datang itu ialah pengarah penjara,
Anna Aristotelous.
Ini kali pertama saya melihatnya.
Dia mengetuai tempat ini sejak lapan tahun lalu
dan jelas sekali amat disukai banduan.
Sambutan ini luar biasa. Kenapa mereka sayangkan dia?
Sebab mereka…
Sebab dia banyak bantu mereka.
Mereka datang dari Congo,
mereka tak cukup makan di luar.
Di sini mereka ada makanan, sarapan, makan malam,
semuanya, gim, pakaian, kasut.
Sorakan itu kebanyakannya oleh pendatang tanpa izin
yang dipenjarakan kerana memasuki Cyprus tanpa dokumen.
Saya tak pernah lihat orang tunjukkan penghargaan terhadap gabenor
atau pengarah penjara.
Kami sayang awak, Anna!
Anda semua di hati saya.
Selamat datang ke acara hari ini.
Pertama sekali, terima kasih atas etos anda,
keperibadian anda.
Setiap saat, perbuatan kamu menyentuh hati saya.
Awak rasa reaksi mereka ikhlas?
Seratus peratus ikhlas.
Seratus peratus.
Saya selalu tengok mereka buat begini.
Orang Cyprus pula? Adakah reaksi mereka sama?
Kami cakap hai, berdiri, bersalaman.
Sebab kami tahu sifatnya amat terbuka.
Anda jadikan saya lebih baik.
Semasa dia masuk
dan semua orang bersorak
sertai raikannya, saya sangka ia telah diatur.
Adakah itu lakonan saja?
Ia sangat pelik. Memang aneh.
Saya tak sabar nak jumpa dia nanti.
Pengarah ini melaksanakan rejim yang tak formal,
tapi saya belum lihat jika kaedah santai ini
berkesan terhadap pesalah serius.
Terima kasih.
Makanan ini sedap, bukan?
Semasa makanan tak sedap atau tak cukup,
itulah punca pergaduhan.
Mereka kata orang lapar ialah orang yang marah.
- Betul. - Betul, bukan?
- Apa pendapat awak? - Sedap.
Sedap?
Lelaki di sebelah saya ialah Lovepreet dari India.
Dia datang ke Cyprus untuk bekerja di ladang,
tapi dia bergaduh di jalanan dan ada orang mati.
Saya berpaling kerana saya diserang.
Saya pusing dan serang!
Apa yang awak pegang?
- Pisau lelaki itu. - Pisau. Adakah lelaki itu mati?
Ya.
- Dia mati. - Dia mati.
Awak dibicarakan atas kesalahan pematian orang atau membunuh?
Pembunuhan.
Apa hukuman awak?
Penjara seumur hidup.
- Seumur hidup? - Ya.
- Apa perasaan awak? - Dulu saya rasa hidup saya binasa.
Sekarang saya gembira.
Sebab ada banyak peluang di sini.
Saya jarang jumpa orang yang kata, "Penjara itu bagus."
Awak tak nak berada di sini, tapi…
Ini bukan penjara.
Ini bukan penjara, ini pusat pemulihan.
Mereka banyak mengubah saya.
Macam mana pula hubungan
antara banduan dengan kakitangan penjara?
Saya rasa macam ahli keluarga penjara.
Lovepreet, pembunuh yang disabitkan,
hidup dalam rejim santai seperti banduan biasa.
Ada ketikanya, semasa tinggal di sini,
saya mudah lupa saya berada di penjara kawalan maksimum.
Semasa saya duduk di dewan bingo,
mendengar lelaki dan perempuan bersorak,
turut sama bermain bingo,
saya asyik pandang orang lain dan fikir,
"Kamu akan pulang, tapi bukannya ke rumah keluarga.
Bukan pergi minum bir. Kamu akan ke sel."
Sebaik mana pun tempat ini, ini tetap penjara.
Ini hukuman panjang.
HARI KETIGA
- Apa khabar? Sihat? - Ya.
- Konstantinos. Raphael. - Ya.
Ya. Awak Konstantinos.
- Ya. - Awak cef, bukan?
Ya.
Konstantinos tinggal di blok saya.
Dia dipenjarakan 12 tahun
dan dia mula memuji-muji pengarah penjara.
Syukurlah kami ada wanita ini.
Jika tidak, entah apalah nasib kami.
Dia selalu datang ke sini untuk jumpa banduan?
Selalu.
Saya dipenjarakan 12 tahun di penjara dahsyat di UK,
dengan pengarah kuku besi yang dibenci oleh banduan.
Di UK, awak boleh jumpa pengarah?
Semasa saya mahu dihukum saja.
Kami boleh cakap apa-apa kepada dia.
- Bila-bila dan di mana-mana? - Ya.
Baiklah.
Helo.
Hai, Raphael. Apa khabar? Saya Anna, pengarah penjara.
Saya banyak dengar tentang Anna.
Awak dah selesa? Semuanya okey?
Bolehkah rasa selesa di penjara?
Saya nak awak selesa. Saya baca temu bual awak.
- Okey. - Ya.
Saya tahu awak minat sukan.
Okey. Awak tanya semua banduan?
- Tentulah. - Okey.
Kami mahu mereka rasa gembira.
- Bolehkah itu berlaku di penjara? - Sangat sukar.
Tapi kami cuba cipta suasana
yang sama dengan keadaan di dunia luar.
Ada sistem pendidikan yang sama dengan masyarakat bebas.
- Awak tahu bahasa apa? - Bahasa Inggeris.
Awak boleh belajar bahasa Greek atau Rusia.
Apa yang awak harapkan sebagai balasan?
Apa yang kami harapkan? Soalan yang bagus.
Kami bantu orang supaya berkembang, berubah, ubah kelakuan,
dan berjaya hidup bermasyarakat semula.
Wajibkah saya sertai bengkel atau cari kerja?
Apa jadi kalau saya tak patuh?
Kami akan adakan sesi dengan awak untuk teliti masalahnya.
Pada akhirnya, percayalah, awak akan turut bersukan.
Awak akan masuk kelas.
Awak agak ragu-ragu.
Itu perkara biasa sebenarnya.
Tapi saya tak biasa dengan persekitaran begini.
Pengalaman penjara saya penuh pergaduhan.
Pengalaman saya di penjara adalah dengan pengarah
dan pengawal yang tak jujur, penipu, memanipulasi dan kejam.
Semalam, semasa saya dapat peluang sertai acara bingo,
awak cakap dengan penuh semangat kepada lelaki dan wanita di sana,
tentang mempercayai diri mereka.
Ia macam berpolitik.
Awak macam di pentas, bercakap dengan orang di luar.
- Saya bukan ahli politik. - Awak ahli politik.
Ini yang saya rasa.
Saya suka kerja saya. Saya lakukannya.
Jika kita suka kerja kita, kita buat dengan bersemangat.
Inilah realiti penjara kami.
Awak akan percaya. Ini memang luar biasa.
Percayalah, saya pun terkejut.
Otak kamu dibasuh.
Percayakanlah saya. Bagaimana…
Tempat tinggal saya sama macam awak.
Saya hargai kesudian awak datang
dan luangkan masa untuk jelaskan keadaan di sini.
Gembira dapat bertemu.
- Terima kasih. Pergi dulu. - Selamat jalan.
Sebelum dia ambil alih penjara,
pengarahnya ialah peguam dengan kepakaran undang-undang jenayah dan hak asasi.
Dia kemudiannya di Kementerian Kehakiman,
merangka pembaharuan penjara sebelum mendapat peluang
untuk menerapkan teorinya.
Saya masih cuba fahami tempat ini.
Banduannya sentiasa menyanjung pengarahnya.
Mereka bersorak raikannya apabila nampak dia.
Mereka salam tangannya, seolah-olah dia tokoh agama.
Saya tak pasti mereka ikhlas
atau mereka cuma mahukan sesuatu.
Buat baik dengan pengarah, dapat lebih daripada orang lain.
Masih banyak perlu diterokai.
Mereka amat galakkan banduan mendapatkan pendidikan di sini,
jadi saya mahu lihat jika mereka datang
dan memanfaatkan peluang belajar.
Ada kelas mengenal huruf hinggalah ijazah universiti.
Helo.
Saya cuba Bahasa Rusia permulaan.
Helo.
Apa maksudnya?
Zdravstvuyte, "helo".
Apa khabar?
Khabar baik, terima kasih.
Lelaki yang membantu saya ialah Antonio, 27 tahun.
Kenapa awak belajar bahasa Rusia? Keluarga awak orang Rusia?
Ibu saya.
Ibu awak orang Rusia.
Antonio, bagaimana awak nak cakap begini?
Nenek saya dah bersara.
Ya.
Penyertaan dalam kelas seperti ini
sering dijadikan alasan untuk banduan
keluar dari sel selama beberapa jam, jadi mereka buang masa di sini.
Tetapi mereka ini dibenarkan keluar dari sel,
jadi mereka memang mahu datang.
Orang sinis mungkin kata,
"Mereka cuma buat untuk dapat pujian."
Tapi lihat sajalah. Mereka benar-benar khusyuk.
Kenapa…
Kenapa.
- Kenapa… - …penting…
…penting…
untuk belajar bahasa Rusia di penjara Cyprus?
Orang Rusia mula datang ke Cyprus
dan bawa peluang pekerjaan.
Jadi, eloklah kami belajar bahasa Rusia.
Ramai wanita cantik dari Rusia.
Sekarang saya tahu. Ya, baru saya faham.
Itu sebabnya.
Usaha mendorong banduan ke sekolah adalah berkesan.
Sebanyak 75 peratus menghadiri kelas.
Saya dapat tahu rakan sekelas saya, Antonio, tinggal di sayap saya,
dan dia kenal penjara ini.
Saya membesar di penjara.
Di penjara, dengan dadah, di institusi.
Saya berada di penjara ini sejak 2011 hingga sekarang.
Kecuali tahun 2017.
- Baiklah. - Itu tahun bertuah saya.
Kenapa awak keluar masuk penjara? Apa punca awak buat jenayah?
Saya ambil dadah sejak umur 15 tahun.
Heroin, kokaina. Saya pernah ambil semuanya.
Saya disabitkan bersalah kerana merompak,
buat rompakan bersenjata, pemalsuan…
mencuri.
Awak buat jenayah demi tabiat heroin?
Ya.
Hukuman awak sekarang
juga untuk rompakan?
- Sekarang? Ya. - Ya.
Rompakan apa? Bank? Jalanan?
Barang kemas.
Dengan pistol, kami ambil apa yang kami mahu dan pergi.
Awak ada di sini pada 2011 ketika tempat ini sangat berbeza.
Saya sampai semasa 16 tahun.
Saya diletakkan di 2B, blok untuk lelaki dewasa.
Saya budak 16 tahun dengan gejala putus heroin.
Saya menggigil!
Saya ingat saya akan mati semasa dua minggu itu.
Awak dipenjarakan semasa pengawal layan banduan dengan teruk.
Silap sikit, dipukul atau diasingkan. "Kurung dia."
Dalam hidup saya, dua kali tulang ini patah.
Rusuk awak.
Ya. Dua kali.
Dua kali, di penjara, bukan dipukul banduan.
Tapi pegawai.
Antonio berkata dia tak ambil dadah di penjara sejak dua tahun lalu
dan akan dibebaskan tak sampai tiga bulan lagi.
Apa awak rasa akan berlaku apabila awak keluar?
Saya tak fikir apa-apa.
Apabila tiba masanya untuk keluar, saya akan mula fikir.
Kalau saya mula fikir,
saya rasa tertekan.
Sebab saya tak tahu keadaan di luar nanti.
Antonio sering buat jenayah.
Dia lakukannya sejak usia 15, 16 tahun.
Di luar sana, dia buat kekacauan,
gunakan senjata untuk merompak.
Dia masuk penjara.
Dia jalani terapi untuk hentikan tabiat dadah,
tapi sebaik saja dia keluar,
walaupun diberi banyak sokongan di sini,
dia tak mampu putuskan kitaran jenayah dan ketagihan.
Itu cabaran besar baginya dan lebih besar lagi bagi penjara
kerana mereka bantu dia, bebaskan dia,
tapi dia akan meringkuk semula.
HARI KEEMPAT
Saya dah cukup lama di penjara ini untuk tahu maksud bunyi itu.
Pengarah ada di sayap ini
dan saya masih belum tahu jika sambutan mereka ikhlas.
Mereka kebanyakannya pencari suaka.
- Pencari suaka? - Mereka pencari suaka.
Mana-mana orang yang datang secara haram ke Cyprus
boleh dipenjarakan selama setahun.
Ada kira-kira 300 pendatang tanpa izin dan pencari suaka di penjara ini.
Kenapa mereka teruja nak jumpa pengarah?
Saya percaya itu kerana layanan yang dia berikan.
Saya sendiri gelarkannya layanan VIP.
Ya, kami di penjara, tapi dia tak layan kami macam banduan.
Awak juga pencari suaka?
Ya, saya dari Cameroon.
Apa yang mereka nyanyi? Apa liriknya?
"Anna, Ratu Penjara."
- Anna, Ratu Penjara. - Ya. Itulah maksudnya.
Awak rasa dia benar-benar prihatin
atau ini cara untuk kawal kamu?
Sebab jika dia beri layanan baik,
kamu takkan susahkan dia atau buat hal di penjara.
Tak, dia tak buat begitu untuk kawal kami.
Orang yang cari kehidupan lebih baik bukan penjenayah.
Ini agak mengagumkan, Anna.
Betul tak?
Perasaannya luar biasa.
Saya sangat terharu.
Kenapa mereka buat begini?
Pendatang tanpa izin tak patut masuk penjara.
Saya rasa mereka patut dikenakan
tindakan pentadbiran,
bukan dianggap sebagai pesalah dan dihukum penjara.
Tapi awak percaya undang-undang perlu berubah?
Ya, saya percaya.
Tanggungjawab saya sebagai manusia adalah untuk bantu mereka.
Pengarah bukan sekadar bekerja untuk banduan di penjara.
Dia juga mencabar kerajaan supaya mengubah undang-undang
yang menghukum pendatang dan pelarian sebagai penjenayah.
Tapi saya nak lihat apa yang sebenarnya pengarah buat untuk mengubah banduan.
Kerja berbayar merupakan kunci bagi pemulihan di sini.
Banduan bekerja sebagai tukang cuci, tukang masak dan penyenggara kawasan,
selain membuat kerja kemahiran.
Mereka ada banyak bengkel di penjara ini
dan saya akan berjumpa seseorang di bengkel
untuk tahu kerjanya di sini.
Mario? Apa khabar? Saya Raphael.
- Helo. - Apa kerja awak?
Kami menjilid buku.
Kami menjilid 95 peratus daripada buku kerajaan.
Awak jilid buku untuk parlimen?
Ya, untuk parlimen, polis.
- Awak nak tengok lagi? - Ya.
Mario berasal dari Lubnan.
Sudah sembilan bulan dia jalani hukuman 25 bulan.
- Awak tak pernah masuk penjara? - Tak, ini kali pertama.
- Awak okey? - Siap.
Saya sangat gementar sebelum datang ke sini.
Awak takut dibelasah di penjara?
Tepat sekali.
Saya ingat ada orang kawal tempat ini.
- Kita pula jadi orang bawahan. - Ya.
Kenapa awak dihukum 25 bulan?
Saya ditangkap dengan pistol, peluru dan narkotik.
- Dadah untuk dijual atau guna sendiri? - Guna sendiri.
Bawa pistol ialah kesalahan pertama yang serius, bukan?
Narkotik, agak peribadi. Tak mengganggu orang.
Senjata api boleh membunuh,
jadi itu kesalahan serius.
- Betul tak? - Ya.
Apa faedahnya?
Ia gunakan segala tenaga saya kerana saya bangun pagi,
saya tahu saya perlu ke sini, belajar benda baru.
Ia sangat membantu. Saya tak rasa macam dikurung di penjara.
Dulu saya guna dadah…
Okey.
Persekitaran ini sangat membantu.
Saya ada keluarga dan dulu saya tak fikir
seperti cara saya berfikir di sini.
Dulu saya tak fikir saya akan kehilangan keluarga.
Apabila saya di sini,
barulah saya terasa kehilangan keluarga.
Saya tak sabar nak jumpa anak saya.
Selepas hilang sesuatu, baru kita tahu nilainya.
Kita fahami diri kita di penjara. Kita belajar kenal diri.
Bagi sesetengah orang, ini seperti kerja mudah bagi banduan,
tapi persekitarannya yang memupuk
ternyata membantu Mario fokus pada pemulihannya.
Banduan dikurung di blok mulai pukul 5 petang.
Di banyak penjara, mereka menggunakan dadah
untuk mengharungi malam yang panjang di penjara.
Giliran saya atau awak?
- Saya. - Gigih awak fikir.
Saya mahu tahu jika banduan dengan sejarah penyalahgunaan dadah
pernah tergoda.
Kalau perlu, boleh saya cari dadah di sini?
Awak takkan jumpa heroin atau kokaina.
Awak takkan jumpa ganja.
Semua penjara ada dadah.
Awak takkan jumpa.
- Saya tak percaya. - Tak percaya, tak apa.
Saya tak kata ia…
Awak terkejut.
- Terkejut. - Ini kali pertama.
- Kali pertama awak dengar. - Ya.
Saya ambil heroin selama 15 tahun.
Kalau ada, mesti saya jumpa.
Biar saya cakap jujur. Saya cuba cari dadah.
Saya tanya.
Saya cuba sembilan bulan. Saya tak jumpa apa-apa.
Memang mustahil.
Mereka kata ini penjara bebas dadah.
Saya sangat terkejut mendengarnya.
Biasanya, apabila kita di penjara,
kita tahu jika ia ada dadah.
Kita boleh bau.
Kita dapat rasa yang ada sesuatu,
walaupun semua orang cuba rahsiakannya.
Saya tak rasa begitu di sini.
Saya banyak dengar bahawa pengawalnya tak lagi korup,
sedangkan dulu,
mereka bawa masuk barang larangan ke penjara termasuk dadah.
Ia telah dihapuskan.
Adakah ini satu-satunya penjara bebas dadah di dunia?
Kalau benar, ia sangat mengagumkan.
Apa yang berlaku di sini?
HARI KELIMA
Semasa saya di sini,
hubungan santai antara banduan dan pengawal mengejutkan saya.
Tapi sebelum pengarah sekarang mengambil alih pada 2014,
penjara ini dikenali dengan dakwaan keganasan pengawal terhadap banduan.
Keadaan di sini amat teruk sehingga banduan membunuh diri.
Ramai pengawal yang sama masih bekerja di sini.
Salah satu perubahan pertama yang dibuat oleh pengarahnya
ialah mentaliti kakitangannya.
Dia membina akademi pengawal baru
dan meningkatkan bajet latihan tahunan daripada 6,000 euro kepada 100,000 euro.
Tunjukkan kepada Raph cara kita kawal banduan dengan berperikemanusiaan.
Pengajar bernama Alexandros mengetuai program ini.
Apa perkara pertama yang awak buat?
Langkah pertama yang wajib, elak pergaduhan.
Jadi, jika saya datang dan maki awak,
Saya tak nak awak bertindak. Saya marah.
Saya cuba tenangkan awak.
Kemudian saya akan gunakan tenaga
untuk tunjukkan saya lebih besar dan lebih kuat.
Mari jatuh bersama-sama.
Perlahan-lahan. Hei, bertenang.
Bukan salah awak.
- Ini bukan hal peribadi. - Okey.
- Ia dah berakhir. Awak okey? - Ya.
Okey, mari pergi minum kopi.
Saya tak nak kopi, saya nak brandi atau rum.
Pengawal telah dilatih untuk menundukkan banduan agresif
tanpa menyakiti mereka.
Cuba serang saya.
Baiklah. Okey. Mari, semua.
Cuba… Okey. Ya.
- Okey. - Relaks.
Ya. Relaks. Bertenang.
Bertenang.
- Okey? - Okey.
- Tapi saya nak tanya sesuatu, okey? - Ya?
- Awak rasa sakit? - Tak.
Itu tujuannya.
Itu menarik kerana biasanya
pengawal kawal banduan sambil kata, "Meniarap, bodoh! Jangan buat begitu!"
Tapi awak kata, "Ini bukan hal peribadi,"
dan awak cuba tenangkan saya secara lisan.
Ini bukan isu peribadi kita berdua.
Saya cuba ingatkan awak supaya berhenti sekarang.
Tak guna bergaduh.
Ramai pengawal baru dilantik dan dilatih dengan pendekatan berperikemanusiaan ini,
tapi Panagiotis telah bekerja di sini selama hampir 30 tahun
dan ada pengalaman di bawah rejim lalu.
Adakah banduan dilayan dengan teruk dan dipukul tanpa sebab?
Setiap hari.
Ada yang dilayan seperti hamba oleh pengawal.
Jika dia di penjara, dia perlu dihukum.
Dia perlu terima kalau dibelasah.
Itu menyebabkan banduan bunuh diri.
Bunuh diri merupakan akibatnya.
Bagaimana mereka ubah cara awak berfikir dan kendalikan banduan?
Pengarah baru itu datang
dan sebut satu perkataan.
Hanya satu perkataan.
Manusia.
Dia tanamkan kepada kakitangan
bahawa mereka berurusan dengan manusia, bukan haiwan.
Pengarah buat saya menangisi banduan.
Kalau awak beritahu saya 28 tahun lalu
saya akan menangisi banduan, saya takkan percaya.
Ada banduan di bawah rejim lama masih berada di sini.
Sukarkah untuk ubah pola interaksi kamu?
Zaman silam dah tamat.
Kini kami layan mereka seperti manusia.
Pengarah penjara mendakwa pembaharuannya mengubah banduan menjadi lebih baik
dan bawah pengawasannya, kadar pengulangan jenayah jatuh mendadak.
Saya pergi menjenguk Antonio
yang keluar masuk penjara sepanjang usia dewasanya.
Perbuatan jenayahnya didorong oleh ketagihan
dan dia menjalani sesi kaunseling dadah untuk membantunya.
Hukuman penjara lambat-laun akan berakhir.
Yang paling penting ialah langkah seterusnya.
Apa yang merunsingkan awak?
Saya masuk penjara sejak muda
dan saya penagih dadah.
Saya dah sertai beberapa program tapi saya masih dicap dengan stigma.
Di sini kami okey, bebas dadah dan baik-baik saja.
Tapi di luar sana? Masyarakat tak layan kami begitu.
Dalam beberapa minggu lagi, Antonio akan dibebaskan.
Tapi persekitaran bebas dadah yang selamat di sini
membuat dia keberatan untuk pergi.
Saya tak tahu apa akan berlaku apabila saya keluar.
- Pada masa yang sama… - Itu buat saya lebih tertekan.
Saya akan cuba jauhi dadah macam yang saya buat selama ini.
Cara terbaik yang saya boleh fikir untuk lari daripadanya?
Ambil pasport saya dan tinggalkan negara.
Ya, tapi ke mana saja awak pergi,
- awak akan hadapi… - Saya akan hadapi masalah yang sama.
Masalah itu akan sentiasa ekori saya.
Ternyata penjara cuba sedaya upaya
menerusi sesi terapi dadah untuk mengubah cara hidupnya.
Persoalannya, adakah sokongan itu ada di luar penjara?
Saya diberitahu jawapannya tidak.
Apabila dia keluar dari pintu pagar,
dia perlu bermula dari awal semula dan itu agak menyedihkan.
Harapnya ini kali terakhir,
tapi dia sendiri pun tak mampu jawab soalan itu.
Perkara menakjubkan tentang penjara ini
ialah peluang bersosial antara banduan lelaki dengan wanita.
Banduan ini mempelajari tarian tradisional Cyprus.
Wanita yang berani menyaksikan tarian saya ini bernama Georgia…
dan ada sebabnya dia banyak berlatih.
Esok saya akan berkahwin!
Saya sangat gembira dan teruja.
- Awak berkahwin esok? - Ya.
Tahniah.
Tunang awak ada?
- Di blok lain. - Awak kahwin dengan banduan?
Ya.
Kami ditangkap kerana mencuri.
Kami mencuri untuk beli dadah dan akhirnya dipenjarakan.
Sudah dua tahun kami bercinta, jadi kami putuskan untuk berkahwin.
Datanglah esok.
Terima kasih kerana jemput saya ke majlis perkahwinan awak.
Tahniah. Saya akan datang.
Terima kasih. Jaga diri.
Terima kasih.
- Gembira jumpa awak. - Saya juga.
Ada seksyen wanita di penjara ini,
terasing daripada banduan lelaki,
tapi semasa acara sosial, mereka dapat berbual-bual.
Baguslah kerana apabila mereka keluar,
mereka takkan rasa kekok dengan orang berlainan jantina.
Itulah salah satu falsafah utama di sini,
hak asasi mereka dan keupayaan untuk hidup normal
dalam batasan penjara tak patut dirampas daripada mereka.
HARI KEENAM
Ini hari terakhir saya.
Masa untuk berpisah dengan rakan sel saya, Phaethon.
Saya mahu tahu jika pendekatan penjara ini meninggalkan kesan berpanjangan kepadanya.
Apa masa depan awak?
Awak memuji-muji cara penjara ini
- cuba ubah banduan. - Ya.
Tapi suatu hari nanti, awak perlu kemas beg
dan pergi dari sini.
Budaya penjara ini membantu saya,
apa jua yang berlaku di sini membantu kami.
Kami belajar hargai nikmat biasa.
Keluarga, kawan-kawan, bersiar-siar di pantai, makan aiskrim.
Walaupun tanpa 100,000 dalam akaun bank.
Saya rasa awak cuma mahu hidup normal.
- Tepat sekali. - Dulu gaya hidup awak berbeza.
Awak berani berjanji
yang awak takkan kembali ke penjara?
Saya dah serik.
Bayar saya berjuta-juta pun saya tak mahu.
Selepas dibebaskan, awak takkan kembali.
Saya yakin.
Saya tak boleh pastikannya,
tapi saya percaya Phaethon betul-betul insaf.
Perkahwinan Georgia adalah yang ke-20 di penjara ini
sejak pengarahnya mengambil alih.
Dia akan berkahwin di gereja Ortodoks Greek penjara.
Suasananya terasa meriah.
Seperti Bonnie dan Clyde, tapi ini detik yang menggembirakan.
Dua orang kahwin di penjara.
Ini perkahwinan Ortodoks pertama yang saya hadiri
dan perkahwinan pertama yang saya hadiri di penjara.
Penjara biasanya membunuh cinta.
Penjara biasanya memutuskan hubungan orang bercinta.
Tapi pada saat ini, ia menyatukan dua jiwa.
Demetrius. Tahniah. Semoga berjaya.
- Helo. - Tahniah.
- Apa khabar? - Baik.
Selamat berbahagia, walau apa pun berlaku nanti.
Terima kasih.
Jadi, awak dah lihat cara kami di sini?
- Apa pendapat awak? - Ia luar biasa.
Sesetengah orang akan kata hidup banduan di sini terlalu bagus.
Mereka tak dihukum seperti yang mangsa mereka harapkan.
Ada komen untuk mereka?
Kalau melindungi hak asasi manusia,
pendekatan berperikemanusiaan dianggap terlalu lembut,
maka biarlah.
Kami dah lihat kesan sistem yang mengenakan hukuman.
Ia menyebabkan pencabulan hak asasi manusia,
enam kes bunuh diri dalam sepuluh bulan.
Awak sebut tentang hak asasi manusia.
Bagaimana dengan mangsa yang percaya orang yang lakukan jenayah patut dihukum?
Saya rasa masyarakat perlu berubah.
Kita kata orang di penjara patut berubah.
Saya nampak mereka berubah.
Mereka berkembang, jadi orang yang lebih baik
dan mereka bersedia untuk hidup bermasyarakat semula.
Bagaimana awak takrifkan kejayaan awak?
Hasilnya boleh dilihat daripada kadar pengulangan jenayah
yang jatuh kepada 15 peratus,
manakala sebelum ini, ia lebih daripada 50 peratus.
semasa sistem menghukum masih rancak.
Apakah satu perkara yang awak buat di sini
yang awak benar-benar percaya mengubah pemikiran dan pandangan banduan
supaya mereka takkan buat jenayah semula di luar?
Nilai moral yang kuat.
Seperti integriti, keadilan,
rasa hormat, komunikasi,
kasih sayang dan sokongan.
Percayalah, saya gembira dapat bekerjasama dengan mereka,
melihat mereka berkembang, berubah…
kembali hidup bermasyarakat,
jadi rakyat bertanggungjawab dan patuh undang-undang.
Semasa saya tiba di sini,
saya ragu-ragu tentang cara mereka,
tapi pendekatan drastik pengarah terhadap pemulihan,
menggantikan kaedah menghukum dengan rejim berperikemanusiaan,
nampaknya berkesan.
Bukan semua orang setuju dan itu boleh difahami,
tapi menurut pengalaman saya, cara mereka di sini
benar-benar membantu banduan berubah.
Terjemahan sari kata oleh F. Zainal